© Анелия Николова

Три папи са ме галили по главата", тези думи на премиера Бойко Борисов към гостуващия в България министър-председател на Великобритания Дейвид Камерън са запечатали камерите, отразили началото на срещата между двамата в Министерски съвет.

Борисов развежда своя колега из кабинета си и му показва свои снимки с известни личности. "Ето папата. Три папи са ме галили по главата", казва в един момент българския премиер.

Гостът любезно пита: "Включително и Франциск, последния, нали?" "И последни да, ето го", казва Борисов и сочи една от снимките, която Камерън внимателно разглежда. Във видеото на "Нова телевизия" любопитният момент е около втората минута.

Фрагмент от краткото видео, в който българският премиер образно показва как е бил погален по главата, бързо се завъртя като пост из социалните мрежи, под формата на Gif файл.



via GIPHY